ANSVSA: Pipote de pui cu Salmonella, retrase de pe piaţă.
ANSVSA a fost informată despre retragerea de pe piaţă şi rechemarea de la consumatori a produsului "Pipote de pui", după ce a fost identificată Salmonella. Produsul este rechemat de la consumatori.
"Vă informăm că societatea Copanex SRL a iniţiat retragerea de la comercializare a produsului <Pipote de pui 500 g", ca urmare a evidenţierii prezenţei Salmonella Enteritidis în produs. Carrefour România SA retrage de pe piaţă şi recheamă de la consumatori următorul produs cu datele de identificare de mai jos: "Pipote de pui 500 g Copanex", a transmis ANSVSA.Conform agenţiei, Salmonella poate provoca afecţiuni grave stomacale sau intestinale (salmoneloza).Se recomandă persoanelor care deţin produse din acest lot să nu le consume, ci să le distrugă sau să le ducă înapoi în magazinele de unde le-au cumpărat.Contravaloarea produselor va fi returnată, fără a fi necesară prezentarea bonului fiscal.